דניאל אברמס (חוקר קבלה)

דניאל אברמס (נולד ב-5 בפברואר 1966) הוא חוקר קבלה ישראלי, פרופסור בחוג למחשבת ישראל באוניברסיטת בר-אילן. זוכה פרס גרשם שלום לשנת 2010.

מחקריו מתעסקים בראשית המיסטיקה היהודית באירופה בימי הביניים, באשכנז, בפרובאנס, בגירונה ובקסטיליה. פרסם מחקרים גם בספרות הזוהר ותהליך התגבשותו והיבטי מיניות ומגדר בקבלה. משמש כעורך כתב העת "קבלה: כתב עת לחקר כתבי המיסטיקה היהודית".

ביוגרפיה
יליד ארצות הברית. בעל תואר ראשון בפילוסופיה, המזרח הקרוב ויהדות מן אוניברסיטת ברנדייס. לאחר מכן למד לתואר שני בפילוסופיה יהודית בבית המדרש לרבנים באמריקה. ב־1993 סיים את לימודיו לתואר דוקטור באוניברסיטת ניו יורק. את חיבורו לקבלת תואר דוקטור כתב בהנחיית אליוט וולפסון על ספר האורה לר' יעקב בן יעקב הכהן.

ב-1999 החל להרצות באוניברסיטת בר-אילן וב-2012 התמנה לפרופסור מן המניין.

הקים את הוצאת הספרים "כרוב", המיועדת לפרסום ספרי מחקר ומקור בתחומי הקבלה ומאז ה'תשנ"ו הוא משמש כעורך כתב העת שלה.

מחקרו
ב-1994 פרסם מהדורה ביקורתית לספר הבהיר וכתב אודות התקבלות הספר. ב־1996 הוציא גם מהדורה לכתבי אשר בן דוד ומחקרים במשנתו הקבלית בה נוספו גם פירושים למעשי בראשית של מקובלי פרובאנס וגירונה.

במחקריו על ספרות הזוהר הראה שספר הזוהר לא נוצר מראשיתו כספר אלא נערך לכך מאוחר יותר. הראה גם שהקדמת ספר הזוהר היא חטיבה עצמאית שהודפסה מאוחר בראש הספר.

ספריו
ספר הבהיר על פי כתבי היד הקדומים, עם מבוא מאת משה אידל, לוס אנג'לס: הוצאת כרוב, תשנ"ד, 360 עמודים.
 ר' אשר בן דוד כל כתביו ועיונים בקבלתו ונוסף לו פירושי מעשה בראשית, של המקובלים בפרובאנס ובגירונה, לוס אנג'לס: הוצאת כרוב, תשנ"ו, 378 עמודים.
Sexual Symbolism and Merkavah Speculation in Medieval Germany: A Study of the Sod ha-Egoz Texts, Tübingen: J.C.B. Mohr, 1997, 216 pages.
 ספר גימטריאות לר' יהודה החסיד, עם מבואות מאת דניאל אברמס וישראל תא-שמע, לוס-אנג'לס: הוצאת כרוב, תשנ"ח, 154 עמודים.
הגוף האלוהי הנשי בקבלה: עיון בצורות של אהבה גופנית ומיניות נשית של האלוהות, ירושלים: הוצאת מאגנס, תשס"ה, 221 עמודים.
 פירושי המרכבה לר' אלעזר מוורמס ולר' יעקב בן יעקב הכהן, ההדירו על פי כתבי יד והוסיפו מבוא אסי פרבר-גינת ודניאל אברמס, לוס אנג'לס: הוצאת כרוב, תשס"ד, 180 עמודים.
Kabbalistic Manuscripts and Textual Theory: Methodologies of Textual Scholarship and Editorial Practice in the Study of Jewish Mysticism, with a foreword by David Greetham ירושלים: הוצאת מאגנס, 2010, 832 עמודים.
עשרה מאמרים פסיכואנליטיים על הקבלה, הרצאה שניתנה בטקס הענקת הפרס בחקר הקבלה על שם גרשם שלום באקדמיה הלאומית הישראלית למדעים ביום הולדתו של גרשם שלום כ"ט בכסלו תשע"א, לוס אנג'לס, הוצאת כרוב, תשע"א.

עריכה
רשימת הכתבים של פרופסור משה אידל, לוס אנג'לס: הוצאת כרוב, תשנ"ז, 64 עמודים.
פירוש המרכבה לר' יוסף ג'קטילה, ההדירה וצירפה מבואות אסי פרבר-גינת; ערך והביא לדפוס דניאל אברמס, לוס אנג'לס: הוצאת כרוב, תשנ"ח, 114 עמודים.
פירוש המרכבה לר' משה די ליאון, ההדירה וצירפה מבואות אסי פרבר-גינת; ערך והביא לדפוס דניאל אברמס, לוס אנג'לס: הוצאת כרוב, תשנ"ח, 98 עמודים.
Sex of the Soul: On the Vicissitudes of Sexual Difference in Kabbalah, by Charles Mopsik, edited, with a foreword by Daniel Abrams, Los Angeles 2005, 204 pages.
קבלת האר"י: אוסף מאמרים מאת גרשם שלום, לוס אנג'לס: הוצאת כרוב תשס"ח, 440 עמודים.

קישורים חיצוניים

הדף של פרופסור אברמס באתר האוניברסיטה.

הערות שוליים

קטגוריה:בעלי תואר דוקטור מאוניברסיטת ניו יורק
קטגוריה:חוקרי יהדות ישראלים
קטגוריה:חוקרי קבלה
קטגוריה:סגל אוניברסיטת בר-אילן: מדעי היהדות